

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2024. február 26-i rendkivüli ülésére**

**Napirend tárgya:**

**Telki község Önkormányzat 2024.évi közbeszerzési terv elfogadása**

**A napirendet tárgyaló ülés dátuma**: **2024.02.26.**

**A napirendet tárgyaló ülés:** **Pénzügyi-Bizottság**, **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** rendes **/** **rendkívüli**

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1. Előzmények, különösen az adott tárgykörben hozott korábbi testületi döntések és azok végrehajtásának állása:**

**2. Jogszabályi hivatkozások**:

**3.Költségkihatások és egyéb szükséges feltételeket, illetve megteremtésük javasolt forrásai:**

2024.évi költségvetési források

**4. Tényállás bemutatása:**

A közbeszerzésekről szóló 2015. évi CXLIII. törvény (a továbbiakban: Kbt.) 5. § (l ) bekezdés c) pontja a helyi önkormányzatot a Kbt. alkalmazásában ajánlatkérőnek minősíti.

A Kbt. 42. §-a szerint az Önkormányzat, mint ajánlatkérő éves összesített közbeszerzési tervet köteles készíteni az adott évre tervezett közbeszerzéseiről, melyet közzé kell tennie március 31 -éig a Kbt. 43. § (2) bekezdés a) pontja alapján a Közbeszerzési Hatóság által működtetett Közbeszerzési Adatbázisban, valamint az Elektronikus Közbeszerzési Rendszerben.

A közbeszerzési terv elkészítése előtt az ajánlatkérő indíthat közbeszerzési eljárást, amelyet a tervben szintén megfelelően szerepeltetni kell.

A közbeszerzési terv nem vonja maga után az abban megadott közbeszerzésre vonatkozó eljárás lefolytatásának kötelezettségét.

Az ajánlatkérő továbbá a közbeszerzési tervben nem szereplő közbeszerzésre vagy a tervben foglaltakhoz képest módosított közbeszerzésre vonatkozó eljárást is lefolytathatja, ha azóta előre nem látható okból előállt közbeszerzési igény vagy egyéb változás merült fel. Ezekben az esetekben a közbeszerzési tervet módosítani kell az ilyen igény vagy egyéb változás felmerülésekor, megadva a módosítás indokát is.

Az adott évi közbeszerzési terv alapjául a Kbt. vonatkozó rendelkezésein túl a Magyarország 2024.évi költségvetéséről szóló 2023.évi LV. törvény 74.§.-a szolgál.

***74. §****(1) A közbeszerzésekről szóló 2015. évi CXLIII. törvény 15. § (1) bekezdés b) pontja szerinti nemzeti közbeszerzési értékhatár - kivéve a közszolgáltatói szerződésekre vonatkozó értékhatárt - 2024. január 1-jétől 2024. december 31-éig*

*a) árubeszerzés esetében 15,0 millió forint,*

*b) építési beruházás esetében 50,0 millió forint,*

*c) építési koncesszió esetében 100,0 millió forint,*

*d) szolgáltatás megrendelése esetében 15,0 millió forint,*

*e) szolgáltatási koncesszió esetében 30,0 millió forint.*

*(2) Az (1) bekezdéstől eltérően a közszolgáltatói szerződésekre vonatkozó nemzeti közbeszerzési értékhatár 2024. január 1-jétől 2024. december 31-éig*

*a) árubeszerzés esetében 50,0 millió forint,*

*b) építési beruházás esetében 100,0 millió forint,*

*c) szolgáltatás megrendelése esetében 50,0 millió forint,*

*d) építési koncesszió esetében 200,0 millió forint,*

*e) szolgáltatási koncesszió esetében 100,0 millió forint*

Telki község Önkormányzat 2024.évi költségvetését áttekintve az alábbi közbeszerzéseket tervezi lefolytatni:

|  |  |  |  |  |
| --- | --- | --- | --- | --- |
| **A közbeszerzés tárgya** | **Tervezett eljárásrend** | **Tervezett eljárástípus** | **Eljárás tervezett megindítása** | **A szerződés teljesítésének várható időpontja** |
| Településüzemeltetés és közterületfenntartás tárgyú közbeszerzési eljárás  | Kbt.115.§. (3) bek | nyílt | 2024. első negyedév | 2024. első félév |
| „A település közigazgatási területén belül található önkormányzati tulajdonú extenzív és intenzív zöldterületek, valamint a Telki Óvodák zöldterületének gondozása” | Kbt.115.§. (3) bek | nyílt | 2024. első negyedév | 2024. első félév |
| Takarítási szolgáltatás nyújtása | Kbt.115.§. (3) bek | nyílt | 2024. első negyedév | 2024. első félév |
| Telki község Önkormányzat tulajdonában lévő úthálózat fenntartási, kátyúzási munkái | Kbt.115.§. (3) bek | nyílt | 2024. harmadik negyedév | 2024. második félév |

Telki, 2024. február 20.

Deltai Károly

Polgármester

 **Határozati javaslat**

**Telki Község Önkormányzat**

**Képviselő-testülete**

**/2024. (II. .) Önkormányzati határozat**

**Telki község Önkormányzat 2024. évi közbeszerzési terv elfogadása**

A képviselő-testület úgy határoz, hogy Telki község Önkormányzatának 2024.évre szóló közbeszerzési tervet az alábbi tartalommal fogadja el:

|  |  |  |  |  |
| --- | --- | --- | --- | --- |
| **A közbeszerzés tárgya** | **Tervezett eljárásrend** | **Tervezett eljárástípus** | **Eljárás tervezett megindítása** | **A szerződés teljesítésének várható időpontja** |
| Településüzemeltetés és közterületfenntartás tárgyú közbeszerzési eljárás  | Kbt.115.§. (3) bek | nyílt | 2024. első negyedév | 2024. első félév |
| „A település közigazgatási területén belül található önkormányzati tulajdonú extenzív és intenzív zöldterületek, valamint a Telki Óvodák zöldterületének gondozása” | Kbt.115.§. (3) bek | nyílt | 2024. első negyedév | 2024. első félév |
| Takarítási szolgáltatás nyújtása | Kbt.115.§. (3) bek | nyílt | 2024. első negyedév | 2024. első félév |
| Telki község Önkormányzat tulajdonában lévő úthálózat fenntartási, kátyúzási munkái | Kbt.115.§. (3) bek | nyílt | 2024. harmadik negyedév | 2024. második félév |

A Képviselő-testület felkéri a Polgármestert, gondoskodjon 2024. évi Közbeszerzési Tervnek az EKR-ben, Önkormányzat honlapján és a helyben szokásos módon történő közzétételéről.

Határidő: azonnal

Felelős. Polgármester